सरकार रेलटेल कारपोरेशन में 25% हिस्सेदारी का करेगी विनिवेश
By प्रभासाक्षी न्यूज नेटवर्क | Publish Date: May 20 2019 5:52PM
सरकार रेलटेल के प्रारम्भिक सार्वजनिक निर्गम का प्रबंधन करने के लिये तीन मर्चेंट बैंकरों की नियुक्ति कर सकती है। इसके लिये बोलियां आमंत्रित की गईं हैं। ये बोलियां 11 जून तक जमा करानीं हैं।
नयी दिल्ली। सरकार रेलटेल कारपोरेशन में 25 प्रतिशत हिस्सेदारी के विनिवेश की योजना बना रही है। कंपनी को सूचीबद्ध कराने की पूरी व्यवस्था देखने के लिये मर्चेन्ट बैंकरों से बोलियां आमंत्रित की गईं हैं। सरकार रेलटेल के प्रारम्भिक सार्वजनिक निर्गम का प्रबंधन करने के लिये तीन मर्चेंट बैंकरों की नियुक्ति कर सकती है। इसके लिये बोलियां आमंत्रित की गईं हैं। ये बोलियां 11 जून तक जमा करानीं हैं।
इसे भी पढ़ें: जिंदल स्टील एंड पावर लिमिटेड को RVNL से मिला 665 करोड़ का ऑर्डर
रेलवे क्षेत्र के इस सार्वजनिक उपक्रम की चुकता पूंजी 320.93 करोड़ रुपये है। वर्ष 2017- 18 में कंपनी का शुद्ध लाभ 156 करोड़ रुपये रहा। गत 31 मार्च 2018 को कंपनी की नेटवर्थ 1,249 करोड़ रुपये पर थी।
इसे भी पढ़ें: RailTel ने 1600 रेलवे स्टेशनों को रेलवायर वाई-फाई जोन में बदला
मिनीरत्न का दर्जा प्राप्त यह सार्वजनिक उपक्रम देश में दूरसंचार क्षेत्र में एक बड़ी ढांचागत सुविधा उपलब्ध कराने वाली कंपनी है। रेलवे ट्रेक के साथ उसका आप्टिक फाइबर नेटवर्क बिछा हुआ है। कंपनी देशभर में ब्राडबैंड दूरसंचार और मल्टीमीडिया नेटवर्क उपलब्ध कराती है।
RailTel ने 1600 रेलवे स्टेशनों को रेलवायर वाई-फाई जोन में बदला